દ.આફ્રિકા સામેની મેચમાં ભારતીય કપ્તાન વિરાટ કોહલી પર વધુ દબાણ રહેશે. આ પહેલાં વિરાટ કોહલીએ મોટું નિવેદન આપ્યું છે. કોહલીએ કહ્યું કે, હાલની પરિસ્થિતિને જોતાં ટીમમાં મોટું પરિવર્તન કરવામાં આવશે. ટીમ ફોર્મમાં છે. આથી અમે નેચરલ ગેમ રમીશું. યુવરાજ અંગે વાત કરતાં વિરાટ કોહલીએ કહ્યું કે, યુવરાજ અંગે હું વ્યક્તિગત રૂપે કહી શકું, કે તે ફાઇટર છે. યુવરાજે ભારત માટે ઘણું કર્યું છે. જ્યારે પણ જરૂર પડી, યુવરાજે પોતાને પ્રૂવ કર્યો છે. કોહલીએ એવો પણ સંકેત આપ્યો હતો કે, દ.આફ્રિકા વિરુદ્ધની મેચમાં અશ્વિન મેદાન પર ઉતરશે. પાછલી ગેમને જોતાં ટીમમાં બદલાવ કરવામાં આવશે, પરંતુ આ અંગે હાલ અમે કોઇ ખુલાસો નહીં કરીએ.